Finale Bahagian 1 Alchemy Of Souls Capai Rating No. 1
Bahagian 1 drama tvN Alchemy of Souls telahpun berakhir.  Drama fantasi percintaan popular itu telah menamatkan tayangan bahagian pertamanya dengan menduduki tempat teratas dalam slot waktunya. Menurut Nielsen Korea (via Soompi), Bahagian 1 Alchemy of Souls mendapat purata rating sebanyak 9.2 peratus, menduduki tempat pertama dalam slot waktunya di semua saluran kabel.  Sementara itu, drama JTBC The Good Detective 2 menunjukkan peningkatan apabila episod terbarunya mencatatkan purata rating sebanyak 5.7 peratus. Alchemy of Souls akan kembali untuk musim kedua pada Disember ini. 